Veel paar sõna liiklusest - kohati tundub, et liikluses ellujäämise šansid on 60:50 :). Rääkimata kraavis olevatest veoautodest (tagasiteel Sao Hillist Dar Es Salaami nägin umbes viite veoauto avariid, pluss vähemalt kümmet autot, mis poolenisti või tervenisti teel ja mida parajasti remonditi. Nagu Imre teadis rääkida, on avariide peapõhjuseks suur purjus ja üleväsinud autojuhtide osakaal teedel. Ka kohalikud bussid (mis  õnneks proovimata jäid) on parajad õudused - enamuses vanad ja logud, tagasillad paigast ära nii, et sõidavad külg ees. Vaata siis, kuidas vastutulevast bussist mööda saad.  Ja muidugi liikluskultuur - pole vahet, kas telgjooneks on katkendjoon, pidevjoon või topelt pidevjoon - mööda sõidetakse siis, kui see on võimalik (ja vahel ka siis, kui see ei ole võimalik).